Taska Film

**Taska Film** on Eesti produktsiooniettevõte, mille asutas produtsent Kristian Taska 2000. aastal. Taska Filmi erilisus seisneb ajalooliste filmide tootmises. Ettevõtte toodetud filmide hulka kuuluvad mitmed kõige vaadatumad Eesti filmid, näiteks "Apteeker Melchiori" triloogia, "Nimed marmortahvlil" (2002) ja "1944" (2015). 

Taska Film on 2025. aasta seisuga tootnud ja kaastootnud üle 30 mängufilmi, draamasarja ja dokumentaalfilmi, keskendudes nii kodumaisele publikule kui ka rahvusvahelisele turule. Ettevõte on olnud Eesti filmimaastikul teerajaja ning on tuntud uuendusmeelsuse poolest. Taska Film oli üks esimesi, kes tootis filme täielikult erarahastuse toel. Mängufilm "Igitee" oli esimene film, mis toodeti Film Estonia tagasimaksesüsteemi (*cash rebate*) toel. 

Kristian Taska juhitud ettevõte on osalenud rahvusvahelistes suurprojektides kaastootjana. Taska Film on teinud koostööd Ameerika Ühendriikide, Saksamaa, Austria, Rootsi, Taani, Soome, Läti ja Leedu koostööpartneritega, viies Eesti filmikunsti järjest suurematele turgudele.

Lisaks Kristian Taskale töötavad Taska Filmis produtsendid Adeele Meri ja Carmen Laurend.

## Filmograafia
*"Sa pole üksi" – rež. Klaus Härö (2025)
*"Vari" – rež. Jaak Kilmi (2024)
*"Elu ja armastus" – rež. Helen Takkin (2024)
*"Vigased pruudid" – rež. Ergo Kuld (2023)
*"Apteeker Melchior. Timuka tütar" – rež. Elmo Nüganen (2023)
*"Suvitajad" – rež. Ergo Kuld (2023)
*"Kuulsuse narrid" – rež. Ain Mäeots (2023)
*"All the Sins", 3. hooaeg – rež. Mika Ronkainen (2022)
*"Apteeker Melchior. Viirastus" – rež. Elmo Nüganen (2022)
*"Apteeker Melchior" – rež. Elmo Nüganen (2022)
*"Soo" – rež. Ergo Kuld (2022)
*"Jahihooaeg" – rež. Ergo Kuld (2021)
*"Eesti matus" – rež. René Vilbre (2021)
*"O2" – rež. Margus Paju (2020)
*"All the Sins", 2. hooaeg – rež. Mika Ronkainen (2020)
*"Talve" – rež. Ergo Kuld (2020)
*"Fred Jüssi. Olemise ilu" – rež. Jaan Tootsen (2020), dokumentaalfilm
*"All the Sins", 1. hooaeg – rež. Mika Ronkainen (2019)
*"Klassikokkutulek 3: Ristiisad" – rež. René Vilbre (2019)
*"Klassikokkutulek 2 – pulmad ja matused" – rež. René Vilbre (2018)
*"Igitee" ("Ikitie") – rež. AJ Annila (2017)
*"Sangarid" – rež. Jaak Kilmi (2017)
*"Klassikokkutulek" – rež. René Vilbre (2016)
*"1944" – rež. Elmo Nüganen (2015)
*"Puhastus" – rež. Antti Jokinen (2012)
*"Phobos" – rež. Oleg Assadulin (2010)
*"Punane Elavhõbe" – rež. Andres Puustusmaa (2010)
*"Kuldrannake" – rež. Jüri Sillart (2006)
*"Meeletu" – rež. Elmo Nüganen (2006)
*"Röövlirahnu Martin" – rež. René Vilbre (2005)
*"Täna öösel me ei maga" – rež. Imar Taska (2004)
*"Nimed marmortahvlil" – rež. Elmo Nüganen (2002)

## Rahvusvaheline edu
Taska Film on Eesti üks edukamaid filmitootmisettevõtteid ka rahvusvahelises plaanis, olles müünud filme paljudesse riikidesse. Näiteks mängufilm "1944" (2015) jõudis 25 riiki, sealhulgas USA-sse, Prantsusmaale, Saksamaale ja Jaapanisse. Mängufilmi "Sangarid" (2017) ostis Netflix ning see jõudis ka Hiina kinoturule. "Apteeker Melchior" (2022) levis muuhulgas Prantsusmaale, Portugali, Saksamaale, Austriasse ja Austraaliasse. Taska Film on viinud Eesti filmikunsti järjest suurematele turgudele. 

Taska Film on teinud rahvusvahelist koostööd Ameerika Ühendriikide, Taani, Rootsi, Saksamaa, Austria, Läti, Leedu ja mitmete teiste riikidega. Nad on osalenud kaastootjana rahvusvahelistes suurprojektides nagu "Puhastus", "Igitee" ja "Sa pole üksi".

Pikaajalisem Taska Filmi välismaine partner on MRP Matila Röhr Productions Soomest.

## Kohalik edu
Esimene Taska Filmi toodetud film, "Nimed marmortahvlil" (2002), saavutas märkimisväärse publikumenu ning hoidis pikka aega taasiseseisvusaja vaadatuima Eesti filmi rekordit, kogudes 168 113 vaatajat. Selle rekordi purustas samuti Taska Filmi toodetud "Klassikokkutulek", mida vaatas ligi 189 100 inimest, tehes sellest uue vaadatuima kodumaise kinofilmi ning ületades miljoni euro kassatulu piiri. Suur publikumenu saatis ka järge "Klassikokkutulek 2: Pulmad ja matused", mis oli 2018. aasta vaadatuim Eesti film.

## Kohalikud partnerid
Taska Film teeb koostööd ka mitmete teiste kodumaiste filmitootjatega, kes on aidanud kaasa nii suurte rahvusvaheliste filmiprojektide kui ka kodumaiste edulugude valmimisele nagu Apollo Film Productions, HansaFilm, Nafta Films jt.

Taska Film on teinud koostööd tunnustatud režissööridega, sealhulgas Elmo Nüganeni, Jaak Kilmi, Ergo Kulla, Ain Mäeotsa, René Vilbre, Margus Paju, Helen Takkini jt, kellega koos on toodud vaatajateni menukaid ja armastatud filme.

Taska Filmi projekte on toetanud Eesti Filmi Instituut, Eesti Kultuurkapital, Kaitseministeerium, Tartu Filmifond ja Ida-Viru Filmifond.

## Välislingid
*